Input: इमा मेऽअग्नऽइष्टका धेनवः सन्त्वेका च दश च दश च शतं च शतं च सहस्रं च सहस्रं चायुतं चायुतं च नियुतं च नियुतं च प्रयुतं चार्बुदं च न्यर्बुदं च समुद्रश्च मध्यं चान्तश्च परार्द्धश्चैता मेऽअग्नऽइष्टका धेनवः सन्त्वमुत्रामुष्मिँल्लोके॥२॥

Padapatha: इमाः।मे।अग्ने।इष्टकाः।धेनवः।सन्तु।एका।च।दश।च।दश।च।शतम्।च।शतम्।च।सहस्रम्।च।सहस्रम्।च।अयुतम्।च।अयुतम्।च।नियुतमिति निऽयुतम्।च।नियुतमिति निऽयुतम्।च।प्रयुतमिति प्रऽयुतम्।च।अर्बुदम्।च।न्यर्बुदमिति निऽअर्बुदम्।च।समुद्रः।च।मध्यम्।च।अन्तः।च।परार्द्धः।च।एताः।मे।अग्ने।इष्टकाः।धेनवः।सन्तु।अमुत्र।अमुष्मिन्।लोके